***Краћи биографски запис – Дијана Милашиновић Марић***

Дипломирала, магистрирала, докторирала на Филозофском факултету Универзитета у Београду. У меморијалном центру, *Музеју историје Југославије* радила је као кустос, да би од 2005. била ангажована као главни кустос УЛУПУДС, где реализује низ колективних, међународних и ауторских изложби. Од 2013. запослена као наставник на Техничком факултету, катедра архитектура у Косовској Митровици у звању доцент, потом ванредни професор, као и на Високој школи струковних студија, београдска политехника и Факултету примењених уметности у Београду. Објавила је књиге: А*рхитекта Јан Дубови* (2001), В*одич кроз модерну архитектуру Београда* (2002), П*олетне педесете у српској архитектури* (2017), А*рхитектонично*, архитекта Иван Антић (заједно са Игором Марићем, 2023), и преко сто двадесет радова који су објављени у научним публикацијама или презентовани на научним скуповима у земљи и иностранству. Редовно сарађује са стручним и научним часописима. У капиталном националном подухвату С*рпска енциклопедија,* за област архитектуре и примењене уметности, објавила низ научно-лексикографских јединица, а уредник за архитектуру је од 2021. године. Један је од уредника и писаца у националном издању Р*ечника појмова ликовних уметности и архитектуре* који објављује САНУ. Сарађивала са Радио-телевизијом Србије. Ауторски и сценаристички осмислила стручно-едукативне серијале: „Модерна архитектура у Србији“, „Личности и поетике“ (11 епизода) и „Арс практика“ (40 епизода) о ликовним и примењеним уметницима Србије. Према књизи Дијане Милашиновић Марић В*одич кроз модерну архитектуру Београда*, урађен је серијал од 14 епизода.

Добитник је годишњих награда УЛУПУДС, признања ДАБ-а на међународној недељи архитектуре БИНА, плакета мајске изложбе, признања салона архитектуре, стекла је звање истакнути уметник и добитник је награде за животно дело.